钦定古今图书集成/明伦汇编/氏族典/第382卷 > 李含
## 钦定古今图书集成/明伦汇编/氏族典/第382卷 > 李含

按《晋书李含传》：“含字世容，陇西狄道人，侨居始平。少
有才干，两郡并举孝廉。安定皇甫商年少恃豪族，以
含门寒微，欲与结交。含距而不纳，商恨焉，遂讽州以
短檄召含为门亭长。会刺史郭奕擢含为别驾，遂处
群僚之右。寻举秀才，荐之公府，为秦国郎中，令领始
平中正，被贬归长安，后为始平令。及赵王伦篡位，河”
间王颙表含为征西司马，甚见信任。皇甫商为赵王
伦所任，伦败诣颙，颙抚之甚厚。含谏“颙不宜数与相
见”，商恨之，因与含忿争。后含被征为翊军校尉，时商
参齐王冏军事，含惧奔颙，说颙讨冏。颙从之，拜含为
都督，率诸军以向洛阳。长沙王乂诛冏，含等旋师，颙
表含为河南尹，时商复被乂任遇。商兄重时为秦州
刺史，含复与重构隙，颙委含以心。膂虑重袭己，乃使
兵围之，更相表罪。商说乂曰：“河间之奏，皆李含所交
构也，前举由含之谋。”乂乃杀含。